
R O M Â N I A

JUDEŢUL VRANCEA

CONSILIUL LOCAL

MUNICIPIUL FOCŞANI

HOTĂRÂRE

Privind, constituirea unei comisii de analiză si verificare a modului in care 

                         patrimoniul incredinţat in folosinţa unităţilor de invăţământ preuniversitar 

                         din Municipiul Focşani este administrat de către acestea prin incheierea de 

                         contracte de inchiriere sau de concesiune

Consiliul local al municipiului Focsani, judetul Vrancea, intrunit in sedinta ordinara;

           -vazand proiectul de hotarare initiat de domnul consilier local Oloeriu Ioan Liviu, raportul comun întocmit de Direcţia resurse umane şi coordonare unităţi subordonate si Direcţia economică, înregistrat la nr.50448/17.10.2012, prin care se propune constituirea   unei   comisii  de   analiză  si  verificare  a  modului  in  care   patrimoniul incredinţat in folosinţa unităţilor de invăţamânt preuniversitar din Municipiul Focşani este administrat de către acestea prin incheierea de contracte de inchiriere sau de concesiune, avizul favorabil al Comisiei pentru buget şi administraţie publică  şi procesul verbal de numarare a voturilor secret exprimate;
                           - în conformitate cu prevederile art.54, alin.(7) din Legea nr. 215/2001, privind administraţia publică locală, republicata, cu modificările şi completările ulterioare, art. 29 din Ordonanta Guvernului nr.35/2002 pentru aprobarea Regulamentului-cadru de organizare si functionare a consiliilor locale, cu modificarile si completarile ulterioare si art.31 din Regulamentul de organizare si functionare al Consiliului Local al Municipiului Focsani, aprobat prin Hotararea Consiliului Local al Municipiului Focsani nr.55/24 februarie 2009, cu modificarile si completarile ulterioare;
             - în baza art. 36,  alin. (1) si (9) şi in temeiul art. 45 alin. (1)si (5) din Legea nr. 215/2001, privind administraţia publică locală, republicata, cu modificările şi completările ulterioare;

                              HOTARASTE:
          Art. 1 . Constituirea unei comisii de analiză si verificare a modului in care patrimoniul incredinţat in folosinţa unităţilor de invăţământ preuniversitar din Municipiul Focşani este administrat de către acestea prin incheierea de contracte de inchiriere sau de concesiune, formată din 5 persoane, din care:

- d-nul Oloeriu Ioan Liviu - consilier local;

- d-nul Trofin Tudorel Daniel - consilier local;

- d-nul Vrabie Cătălin - consilier local;
- 2 functionari publici din cadrul aparatului de specialitate al Primarului Municipiului Focsani, numiti prin Dispozitia Primarului Municipiului Focsani .

        Art. 2 . Comisia constituită potrivit art.1 va avea urmatoarele atribuţii:

-verificarea modului in care patrimoniul incredinţat in folosinţa unităţilor de invăţământ preuniversitar din Municipiul Focşani este administrat de către acestea prin incheierea de contracte de inchiriere sau de concesiune;

-verificarea modului de utilizare a sumelor rezultate din aceste contracte;

-aducerea la cunoştinţa Consiliului Local al Municipiului Focşani a concluziilor rezultate in urma verificărilor din teren;

-propuneri pentru o administrare mai eficientă a patrimoniului incredinţat unităţilor de invăţământ preuniversitar din Municipiul Focşani.

        Art. 3. Durata de desfaşurare a activităţii comisiei este până la expirarea mandatului actualului Consiliu Local al Municipiului Focşani.
        Art. 4.   Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani,care va asigura executarea acesteia prin Directia administratie publica locala, Directia resurse umane si coordonare unitati subordonate, Direcţia economică, Serviciul juridic-contencios, administrarea domeniului public si privat şi membrii comisiei.
PRESEDINTE DE SEDINTA,

         Radu Niţu      

                                                                                      Contrasemneaza,

                                                                         SECRETARUL MUNICIPIULUI

                                                                                         FOCSANI

                                                                           Corhana Eduard Marian

